Lizdas (technika)

Lizdas (žarg. Mama, moteriška jungtis) – elektrinių grandinių sujungimo elementas, naudojamas kartu su kištuku. Susideda iš kontaktinių elementų, įmontuotų izoliuoto vamzdelio (ar kelių vamzdelių) arba įdubimo viduje. Skirtumai, lyginant su kištuku:
 Lizdas yra didesnis, todėl jį nepatogu naudoti, kaip kabelio dalį, tačiau galima įmontuoti į sieną ar prietaisą.
 Lizdo konstrukcija yra mechaniškai atsparesnė už kištuko
 Lizdo kontaktai būna gerai apsaugoti nuo mechaninių ir elektrinių poveikių
 dėl sudėtingesnės konstrukcijos lizdai dažniausiai kainuoja brangiau už kištukus

Tipiškas lizdo atvejis – elektros lizdas, dažniausiai turinti du kontaktus, esančius dviejose angose. Kai kurie iš sudėtingesnių lizdų gali turėti kelis šimtus kontaktų (pvz., procesoriaus lizdas), o kai kurios gerai apsaugotos lizdų ir kištukų jungtys yra pakankamai sudėtingos, kad jungčių elementus būtų keblu priskirti kištukams ar lizdams, tokiuose lizduose, pvz., gali būti išsikišusių kontaktų.

Elektrotechnika